《补亡诗六首 其一 南陔》
魏晋·束皙

循彼南陔，言采其兰。眷恋庭闱，心不遑安。彼居之子，冈或游盘。

馨尔夕膳，絜尔晨餐。循彼南陔，厥草油油。彼居之子，色思其柔。

眷恋庭闱，心不遑留。馨尔夕膳，絜尔晨羞。有獭有獭，在河之涘。

凌波赴汨，噬鲂捕鲤。嗷嗷林乌，受哺于子。养隆敬薄，惟禽之似。

勖增尔虔，以介丕祉。

作者简介：束皙（261—300），西晋学者、文学家，字广微，阳平元城（今河北大名）人。博学多闻，性沉退，不慕荣利。曾作玄居释，张华见而奇之。后王戎召皙为掾，转佐著作郎。复迁尚书郎。赵王伦为相国，请为记室。皙辞疾罢归，教授门徒。卒时，元城市里为之废业。门生故人，立碑墓侧。有集七卷，（《隋书经籍志》、《唐书志》作五卷）传于世。